title: 2019 m. liepos 8 d. Tarybos sprendimas (BUSP) 2019/1171, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje

text:
9.7.2019

                  LT

                  Europos Sąjungos oficialusis leidinys

                  L 183/9

         TARYBOS SPRENDIMAS (BUSP) 2019/1171
         2019 m. liepos 8 d.
         kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Sprendimą (BUSP) 2017/2074 (1) dėl ribojamųjų priemonių atsižvelgiant į padėtį Venesueloje;

                     (2)

                     turėtų būti atnaujintas motyvų pareiškimas dėl trijų asmenų, įtrauktų į Sprendimo (BUSP) 2017/2074 I priede pateiktą sąrašą, ir turėtų būti nurodyta visų į sąrašą įtrauktų asmenų lytis;

                     (3)

                     todėl Sprendimas (BUSP) 2017/2074 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo (BUSP) 2017/2074 I priedas iš dalies keičiamas taip, kaip išdėstyta šio sprendimo priede.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. liepos 8 d.

                  Tarybos vardu

                  Pirmininkė

               A.-K. PEKONEN

            (1)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).

            PRIEDAS
            Sprendimo (BUSP) 2017/2074 I priede išdėstyti 1–18 įrašai pakeičiami šiais įrašais:

                           Vardas, pavardė

                           Identifikavimo informacija

                           Įtraukimo į sąrašą priežastys

                           Įtraukimo į sąrašą data

                           „1.

                           Néstor Luis Reverol Torres

                           Gimimo data: 1964 m. spalio 28 d.
                           Lytis: vyras

                           Vidaus reikalų, teisingumo ir taikos ministras; buvęs Bolivaro nacionalinės gvardijos vyriausiasis vadas. Atsakingas už sunkius žmogaus teisių pažeidimus ir represijas prieš demokratinę opoziciją Venesueloje, įkaitant politinių demonstracijų uždraudimą ir represijas už jas.

                           2018 1 22

                           2.

                           Gustavo Enrique González López

                           Gimimo data: 1960 m. lapkričio 2 d.
                           Lytis: vyras

                           2019 m. balandžio 30 d. vėl paskirtas Bolivaro nacionalinės žvalgybos tarnybos (SEBIN) vadu. Buvęs Prezidento patarėjas saugumo ir žvalgybos klausimais nuo 2019 m. sausio 8 d. iki 2019 m. balandžio 30 d. ir SEBIN vadas iki 2018 m. spalio mėn. Kaip SEBIN vadas, atsakingas už sunkius žmogaus teisių pažeidimus (įskaitant savavališką sulaikymą, nežmonišką ir žeminantį elgesį, kankinimą) ir represijas prieš pilietinę visuomenę bei demokratinę opoziciją Venesueloje.

                           2018 1 22

                           3.

                           Tibisay Lucena Ramírez

                           Gimimo data: 1959 m. balandžio 26 d.
                           Lytis: moteris

                           Nacionalinės rinkimų tarybos (Consejo Nacional Electoral, CNE) pirmininkė. Savo veiksmais ir politika kenkė demokratinių ir teisinės valstybės principų laikymuisi Venesueloje, be kita ko, padėjo suformuoti Konstitucinę Asamblėją neužtikrindama, kad CNE išliktų nešališka ir nepriklausoma institucija, kaip numatyta Venesuelos Konstitucijoje.

                           2018 1 22

                           4.

                           Antonio José Benavides Torres

                           Gimimo data: 1961 m. birželio 13 d.
                           Lytis: vyras

                           Sostinės apygardos (Distrito Capital) vyriausybės vadovas iki 2018 m. sausio mėn. Bolivaro nacionalinės gvardijos vyriausiasis vadas iki 2017 m. birželio 21 d. Dalyvavo represijose prieš pilietinę visuomenę bei demokratinę opoziciją Venesueloje ir yra atsakingas už sunkius žmogaus teisių pažeidimus, kuriuos Bolivaro nacionalinė gvardija įvykdė jam vadovaujant. Kaip Bolivaro nacionalinės gvardijos vyriausiasis vadas, savo veiksmais ir politika kenkė teisinės valstybės principo laikymuisi Venesueloje; be kita ko, Bolivaro nacionalinė gvardija buvo aktyviausia viešosios tvarkos palaikytoja per pilietines demonstracijas ir viešai propagavo nustatyti, kad kariniai teismai turėtų jurisdikciją civilių atžvilgiu.

                           2018 1 22

                           5.

                           Maikel José Moreno Pérez

                           Gimimo data: 1965 m. gruodžio 12 d.
                           Lytis: vyras

                           Venesuelos Aukščiausiojo Teismo (Tribunal Supremo de Justicia) pirmininkas ir buvęs pirmininko pavaduotojas. Eidamas šias pareigas, rėmė vyriausybės veiksmus ir politiką, kuriais buvo kenkiama demokratijos ir teisinės valstybės principų laikymuisi Venesueloje, ir sudarė jiems palankias sąlygas, taip pat yra atsakingas už veiksmus ir pareiškimus, kuriais buvo uzurpuota Nacionalinės Asamblėjos valdžia.

                           2018 1 22

                           6.

                           Tarek William Saab Halabi

                           Gimimo data: 1963 m. rugsėjo 10 d.
                           Lytis: vyras

                           Konstitucinės Asamblėjos paskirtas Venesuelos generalinis prokuroras. Eidamas šias pareigas ir ankstesnes ombudsmeno bei Respublikinės moralės tarybos pirmininko pareigas, kenkė demokratijos ir teisinės valstybės principų laikymuisi Venesueloje viešai remdamas prieš vyriausybės oponentus nukreiptus veiksmus ir kompetencijų atėmimą iš Nacionalinės Asamblėjos.

                           2018 1 22

                           7.

                           Diosdado Cabello Rondón

                           Gimimo data: 1963 m. balandžio 15 d.
                           Lytis: vyras

                           Konstitucinės Asamblėjos pirmininkas ir Venesuelos jungtinės socialistų partijos (PSUV) pirmininko pirmasis pavaduotojas. Susijęs su kenkimu demokratijos ir teisinės valstybės principo laikymuisi Venesueloje, be kita ko, naudojosi žiniasklaida, kad viešai užsipultų ir baugintų politinę opoziciją, kitas žiniasklaidos priemones ir pilietinę visuomenę.

                           2018 1 22

                           8.

                           Tareck Zaidan El-Aissami Maddah

                           Viceprezidentas, atsakingas už ekonomiką, ir nacionalinės pramonės ir gamybos ministras
                           Gimimo data: 1974 m. lapkričio 12 d.
                           Lytis: vyras

                           Viceprezidentas, atsakingas už ekonomiką, ir nacionalinės pramonės ir gamybos ministras. Kaip buvęs Venesuelos prezidento pavaduotojas, kontroliavęs vadovavimą Bolivaro nacionalinės žvalgybos tarnybai (SEBIN), T. Maddah yra atsakingas už šios organizacijos įvykdytus šiurkščius žmogaus teisių pažeidimus, įskaitant savavališką sulaikymą, politiniais motyvais grindžiamus tyrimus, nežmonišką bei žeminamą elgesį ir kankinimą. Jis taip pat yra atsakingas už politikos ir veiklos, kenkiančios demokratijos ir teisinės valstybės principų laikymuisi, įskaitant viešų demonstracijų uždraudimą, rėmimą ir įgyvendinimą ir vadovavimą prezidento N. Maduro „kovos su perversmu“ kampanijai prieš pilietinę visuomenę ir demokratinę opoziciją.

                           2018 6 25

                           9.

                           Sergio José Rivero Marcano

                           Bolivaro nacionalinių ginkluotųjų pajėgų generalinis inspektorius
                           Gimimo data: 1964 m. lapkričio 8 d.
                           Lytis: vyras

                           Bolivaro nacionalinės gvardijos vyriausiasis vadas iki 2018 m. sausio 16 d. Susijęs su pilietinės visuomenės bei demokratinės opozicijos represijomis Venesueloje ir atsakingas už šiurkščius žmogaus teisių pažeidimus, kuriuos Bolivaro nacionalinė gvardija įvykdė jam vadovaujant, įskaitant neproporcingą jėgos naudojimą, savavališką sulaikymą ir prievartą prieš pilietinę visuomenę bei opozicijos narius. Būdamas Bolivaro nacionalinės gvardijos vyriausiuoju vadu jis savo veiksmais ir politika, įskaitant Bolivaro nacionalinės gvardijos išpuolius prieš demokratiškai išrinktus Nacionalinės Asamblėjos narius ir apie suklastotus rinkimus į neteisėtą Konstitucinę Asamblėją pranešančių žurnalistų bauginimą, kenkė demokratijos ir teisinės valstybės principų laikymuisi Venesueloje.

                           2018 6 25

                           10.

                           Jesús Rafael Suárez Chourio

                           Bolivaro armijos vyriausiasis vadas
                           Gimimo data: 1962 m. liepos 19 d.
                           Lytis: vyras

                           Venesuelos Bolivaro nacionalinės armijos vyriausiasis vadas ir buvęs Venesuelos centrinės zonos visuotinės gynybos regiono (REDI Central) vadas. Atsakingas už savo vadovaujamų pajėgų įvykdytus žmogaus teisių pažeidimus, įskaitant neproporcingą jėgos naudojimą ir netinkamą elgesį su sulaikytaisiais. Jo veiksmai buvo nukreipti prieš demokratinę opoziciją ir jis rėmė karo teismų naudojimą civiliams protestuotojams teisti.

                           2018 6 25

                           11.

                           Iván Hernández Dala

                           Karinės kontržvalgybos generalinio direktorato vadovas
                           Gimimo data: 1966 m. gegužės 18 d.
                           Lytis: vyras

                           Karinės kontržvalgybos generalinio direktorato (DGCIM) vadovas nuo 2014 m. sausio mėn. ir Prezidento gvardijos vadovas nuo 2015 m. rugsėjo mėn. Būdamas DGCIM vadovu Iván Hernández Dala yra atsakingas už jo vadovaujamų DGCIM narių įvykdytus šiurkščius žmogaus teisių pažeidimus ir represijas prieš pilietinę visuomenę ir demokratinę opoziciją, įskaitant neproporcingą jėgos naudojimą ir netinkamą elgesį su sulaikytaisiais.

                           2018 6 25

                           12.

                           Delcy Eloina Rodríguez Gómez

                           Venesuelos Bolivaro Respublikos viceprezidentė
                           Gimimo data: 1969 m. gegužės 18 d.
                           Lytis: moteris

                           Venesuelos viceprezidentė, buvusi neteisėtos Konstitucinės Asamblėjos pirmininkė ir buvusi Prezidento komisijos neteisėtoje Nacionalinėje Konstitucinėje Asamblėjoje, narė. Ji savo veiksmais Prezidento komisijoje ir vėliau, kaip neteisėtos Konstitucinės Asamblėjos pirmininkė, kenkė demokratijos ir teisinės valstybės principų laikymuisi Venesueloje, be kita ko, uzurpavo Nacionalinės Asamblėjos įgaliojimus ir pasinaudojo jais, kad nukreiptų veiksmus prieš opoziciją ir užkirstų jai kelią dalyvauti politiniame procese.

                           2018 6 25

                           13.

                           Elías José Jaua Milano

                           Liaudies galios švietimui ministras
                           Gimimo data: 1969 m. gruodžio 16 d.
                           Lytis: vyras

                           Liaudies galios švietimui ministras. Buvęs Prezidento komisijos, sudarytos, siekiant įsteigti neteisėtą Konstitucinę Asamblėją, pirmininkas. Atlikdamas vadovaujamą vaidmenį, steigiant neteisėtą Konstitucinę Asamblėją, buvo atsakingas už kenkimą demokratijos ir teisinės valstybės principų laikymuisi Venesueloje.

                           2018 6 25

                           14.

                           Sandra Oblitas Ruzza

                           Nacionalinės rinkimų tarybos viceprezidentė
                           Gimimo data: 1969 m. birželio 7 d.
                           Lytis: moteris

                           Nacionalinės rinkimų tarybos (CNE) viceprezidentė ir Rinkėjų sąrašo ir civilinio registro komisijos pirmininkė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu.

                           2018 6 25

                           15.

                           Freddy Alirio Bernal Rosales

                           Gimimo data: 1962 m. birželio 16 d.
                           Lytis: vyras

                           Vietos tiekimo ir gamybos komiteto (CLAP) nacionalinio kontrolės centro vadovas ir SEBIN generalinis komisijos narys. Atsakingas už kenkimą demokratijos principų laikymuisi, vykdant manipuliacijas, susijusias su CLAP programos pagrindu vykdomų paskirstymu rinkėjams. Be to, kaip SEBIN generalinis komisijos narys, jis yra atsakingas už SEBIN veiklą, kuri apima šiurkščius žmogaus teisių pažeidimus, pavyzdžiui, savavališką sulaikymą.

                           2018 6 25

                           16.

                           Katherine Nayarith Harrington Padrón

                           Gimimo data: 1971 m. gruodžio 5 d.
                           Lytis: moteris

                           Generalinio prokuroro pavaduotoja (taip pat į anglų k. verčiama „Deputy Attorney General“) nuo 2017 m. liepos mėn. iki 2018 m. spalio mėn. Generalinio prokuroro pavaduotoja paskirta Aukščiausiojo Teismo, o ne Nacionalinės Asamblėjos, taip pažeidžiant Konstituciją. Atsakinga už kenkimą demokratijos ir teisinės valstybės principų laikymuisi Venesueloje, be kita ko, inicijuodama politiniais motyvais grindžiamą baudžiamąjį persekiojimą ir nepalaikydama kaltinimų dėl Maduro režimo įvykdytų žmogaus teisių pažeidimų tyrimo.

                           2018 6 25

                           17.

                           Socorro Elizabeth Hernández Hernández

                           Gimimo data: 1952 m. kovo 11 d.
                           Lytis: moteris

                           Nacionalinės rinkimų tarybos (CNE) narė (rektorė) ir Nacionalinės rinkimų valdybos (JNE) narė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir rinkimų proceso manipuliavimui, susijusiam su panaikintais pakartotiniais prezidento rinkimais 2016 m., gubernatorių rinkimų atidėjimu 2016 m. ir skubiu balsavimo vietų perkėlimu prieš gubernatorių rinkimus 2017 m.

                           2018 6 25

                           18.

                           Xavier Antonio Moreno Reyes

                           Nacionalinės rinkimų tarybos Generalinis sekretorius
                           Lytis: vyras

                           Nacionalinės rinkimų tarybos (CNE) Generalinis sekretorius. Atsakingas už CNE sprendimų, kuriais buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu, patvirtinimą.

                           2018 6 25“


title: 2019 m. liepos 8 d. Tarybos sprendimas (ES) 2019/1178 dėl pozicijos, kurios Europos Sąjungos vardu turi būti laikomasi Europos bendrijos bei jos valstybių narių ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų

text:
11.7.2019

                  LT

                  Europos Sąjungos oficialusis leidinys

                  L 185/30

         TARYBOS SPRENDIMAS (ES) 2019/1178
         2019 m. liepos 8 d.
         dėl pozicijos, kurios Europos Sąjungos vardu turi būti laikomasi Europos bendrijos bei jos valstybių narių ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Sąjunga Tarybos sprendimu 2002/245/EB (1) sudarė Europos bendrijos bei jos valstybių narių ir San Marino Respublikos susitarimą dėl bendradarbiavimo ir muitų sąjungos (2) (toliau – Susitarimas), kuris įsigaliojo 2002 m. balandžio 1 d.;

                     (2)

                     pagal Susitarimo 7 straipsnio 2 dalį Bendradarbiavimo komitetas turi išsamiau apibrėžti Sąjungos narėmis nesančioms valstybėms taikytinų Sąjungos teisės aktų, be kita ko, Sąjungos veterinarijos, augalų sveikatos ir kokybės nuostatas, kai to reikia tinkamam Susitarimo veikimui;

                     (3)

                     Bendradarbiavimo komitetas turi priimti sprendimą dėl pagal Susitarimą taikytinų Sąjungos teisės aktų nuostatų dėl ekologinės gamybos, ekologiškų produktų ženklinimo ir ekologiškų produktų importo tvarkos;

                     (4)

                     tikslinga nustatyti poziciją, kurios turi būti laikomasi Sąjungos vardu Bendradarbiavimo komitete, nes išsamiau apibrėžus taikytinas Sąjungos teisės aktų nuostatas padidės Susitarimo šalių teisinis tikrumas ir bus remiamas tinkamas Sąjungos ir San Marino muitų sąjungos veikimas;

                     (5)

                     todėl būtina aiškiau apibrėžti taikytinus Sąjungos teisės aktus dėl ekologinės gamybos ir ekologiškų produktų ženklinimo, kurie apima Tarybos reglamentą (EB) Nr. 834/2007 (3) ir Komisijos reglamentus (EB) Nr. 889/2008 (4) ir (EB) Nr. 1235/2008 (5). Be to, tikslinga nustatyti būtiną ekologiškų produktų importo tvarką, taip pat procedūrą, kurios turi būti laikomasi, kai priimami nauji Sąjungos teisės aktai dėl ekologinės gamybos ir ekologiškų produktų ženklinimo, kurie daro poveikį nuorodoms į taikytinas nuostatas ir tvarką, dėl kurios susitarta;

                     (6)

                     todėl Sąjungos pozicija Bendradarbiavimo komitete turėtų būti grindžiama pridėtu sprendimo projektu,

               PRIĖMĖ ŠĮ SPRENDIMĄ:

            1 straipsnis
            Pozicija, kurios turi būti laikomasi Sąjungos vardu Europos bendrijos bei jos valstybių narių ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, grindžiama prie šio sprendimo pridėtu Bendradarbiavimo komiteto sprendimo projektu.
            Neesminiams pirmoje dalyje nurodyto sprendimo projekto pakeitimams gali pritarti Sąjungos atstovai Bendradarbiavimo komitete be tolesnio Tarybos sprendimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 8 d.

                  Tarybos vardu

                  Pirmininkė

               A.-K. PEKONEN

            (1)  2002 m. vasario 28 d. Tarybos sprendimas 2002/245/EB dėl susitarimo dėl bendradarbiavimo ir muitų sąjungos sudarymo tarp Europos ekonominės bendrijos ir San Marino Respublikos bei susitarimo Protokolo, sudaryto dėl 1995 m. sausio 1 d. įvykusios plėtros (OL L 84, 2002 3 28, p. 41).

            (2)  OL L 84, 2002 3 28, p. 43.

            (3)  2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1).

            (4)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

            (5)  2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).

            PROJEKTAS
            ES IR SAN MARINO BENDRADARBIAVIMO KOMITETO SPRENDIMAS Nr. …/2019
            … m. … … d.
            dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų, priimtų Europos bendrijos bei jos valstybių narių ir San Marino Respublikos susitarimu dėl bendradarbiavimo ir muitų sąjungos
            ES IR SAN MARINO BENDRADARBIAVIMO KOMITETAS,
            atsižvelgdamas į Europos bendrijos bei jos valstybių narių ir San Marino Respublikos susitarimą dėl bendradarbiavimo ir muitų sąjungos (1), ypač į jo 7 straipsnio 2 dalį, 8 straipsnio 3 dalies c punktą ir 23 straipsnio 1 dalį,
            kadangi:

                        (1)

                        Europos bendrijos bei jos valstybių narių ir San Marino Respublikos susitarimo dėl bendradarbiavimo ir muitų sąjungos (toliau – Susitarimas) 6 straipsnio 4 dalyje nustatyta, kad vykdant Sąjungos ir San Marino Respublikos prekybą žemės ūkio produktais, San Marino Respublika įsipareigoja priimti Sąjungos teisės aktus dėl kokybės, kai tai yra būtina tinkamam Susitarimo veikimui užtikrinti;

                        (2)

                        pagal Susitarimo 7 straipsnio 1 dalies penktą įtrauką San Marino Respublika šalims, kurios nėra Sąjungos narės (toliau – trečiosios šalys), turi taikyti Sąjungos teisės aktus dėl kokybės, kai tai yra būtina tinkamam Susitarimo veikimui užtikrinti;

                        (3)

                        siekiant išvengti kliūčių laisvam prekių judėjimui ir užtikrinti tinkamą Susitarimu sukurtos muitų sąjungos veikimą, tikslinga išsamiau apibrėžti ekologinei gamybai, ekologiškų produktų ženklinimui ir ekologiškų produktų importo tvarkai taikytinas Sąjungos teisės aktų dėl kokybės nuostatas;

                        (4)

                        siekiant užtikrinti atitiktį Sąjungos teisės aktams dėl ekologiškų produktų importo iš trečiųjų šalių į San Marino Respubliką, būtina nustatyti atitinkamą tvarką, kurią turi taikyti jos nacionalinės valdžios institucijos;

                        (5)

                        taip pat turėtų būti nustatyta atitinkama tvarka siekiant užtikrinti atitiktį Sąjungos teisės aktams dėl San Marino Respublikoje paruoštų arba pagamintų ekologiškų produktų;

                        (6)

                        be to, tikslinga nustatyti procedūrą, kurios turi būti laikomasi, kai priimami nauji Sąjungos teisės aktai dėl ekologinės gamybos ir ekologiškų produktų ženklinimo, kurie daro poveikį nuorodoms į šiame sprendime nustatytas nuostatas ir tvarką,

                  PRIĖMĖ ŠĮ SPRENDIMĄ:

               1 straipsnis
               Ekologinei gamybai ir ekologiškų produktų ženklinimui taikytinos Sąjungos teisės aktų nuostatos yra išvardytos A priede.

               2 straipsnis
               1 straipsnyje nurodytai atitikčiai Sąjungos teisės aktams užtikrinti būtina tvarka, susijusi su ekologiškų produktų importu iš trečiųjų šalių į San Marino Respubliką, yra išdėstyta B priede.

               3 straipsnis
               1 straipsnyje nurodytai atitikčiai Sąjungos teisės aktams užtikrinti būtina tvarka, susijusi su San Marino Respublikoje paruoštais ar pagamintais ekologiškais produktais, yra išdėstyta C priede.

               4 straipsnis
               Dėl A, B ir C priedų pakeitimų ir kitų praktinių susitarimų, būtinų tuose prieduose nurodytiems teisės aktams taikyti, susitaria Europos Komisijos tarnybos ir San Marino Respublikos valdžios institucijos.

               5 straipsnis
               Šis sprendimas įsigalioja jo priėmimo dieną.

               Priimta …

                     Bendradarbiavimo komiteto vardu

                     Pirmininkas

               (1)  OL L 84, 2002 3 28, p. 43.

               A PRIEDAS
               TAIKYTINŲ EKOLOGINĖS GAMYBOS IR EKOLOGIŠKŲ PRODUKTŲ ŽENKLINIMO NUOSTATŲ SĄRAŠAS
               2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1) su pakeitimais, padarytais:

                           —

                           2008 m. rugsėjo 29 d. Tarybos reglamentu (EB) Nr. 967/2008 (OL L 264, 2008 10 3, p. 1),

                           —

                           2013 m. gegužės 13 d. Tarybos reglamentu (ES) Nr. 517/2013 (OL L 158, 2013 6 10, p. 1).

                     2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1) su pakeitimais, padarytais:

                           —

                           2008 m. gruodžio 15 d. Komisijos reglamentu (EB) Nr. 1254/2008 (OL L 337, 2008 12 16, p. 80),

                           —

                           2009 m. rugpjūčio 5 d. Komisijos reglamentu (EB) Nr. 710/2009 (OL L 204, 2009 8 6, p. 15),

                           —

                           2010 m. kovo 24 d. Komisijos reglamentu (ES) Nr. 271/2010 (OL L 84, 2010 3 31, p. 19),

                           —

                           2011 m. balandžio 8 d. Komisijos įgyvendinimo reglamentu (ES) Nr. 344/2011 (OL L 96, 2011 4 9, p. 15),

                           —

                           2011 m. gegužės 2 d. Komisijos įgyvendinimo reglamentu (ES) Nr. 426/2011 (OL L 113, 2011 5 3, p. 1),

                           —

                           2012 m. vasario 14 d. Komisijos įgyvendinimo reglamentu (ES) Nr. 126/2012 (OL L 41, 2012 2 15, p. 5),

                           —

                           2012 m. kovo 8 d. Komisijos įgyvendinimo reglamentu (ES) Nr. 203/2012 (OL L 71, 2012 3 9, p. 42),

                           —

                           2012 m. birželio 14 d. Komisijos įgyvendinimo reglamentu (ES) Nr. 505/2012 (OL L 154, 2012 6 15, p. 12),

                           —

                           2013 m. balandžio 29 d. Komisijos įgyvendinimo reglamentu (ES) Nr. 392/2013 (OL L 118, 2013 4 30, p. 5),

                           —

                           2013 m. vasario 21 d. Komisijos reglamentu (ES) Nr. 519/2013 (OL L 158, 2013 6 10, p. 74),

                           —

                           2013 m. spalio 24 d. Komisijos įgyvendinimo reglamentu (ES) Nr. 1030/2013 (OL L 283, 2013 10 25, p. 15),

                           —

                           2013 m. gruodžio 17 d. Komisijos įgyvendinimo reglamentu (ES) Nr. 1364/2013 (OL L 343, 2013 12 19, p. 29),

                           —

                           2014 m. balandžio 8 d. Komisijos įgyvendinimo reglamentu (ES) Nr. 354/2014 (OL L 106, 2014 4 9, p. 7),

                           —

                           2014 m. liepos 31 d. Komisijos įgyvendinimo reglamentu (ES) Nr. 836/2014 (OL L 230, 2014 8 1, p. 10),

                           —

                           2014 m. gruodžio 18 d. Komisijos įgyvendinimo reglamentu (ES) Nr. 1358/2014 (OL L 365, 2014 12 19, p. 97),

                           —

                           2016 m. balandžio 29 d. Komisijos įgyvendinimo reglamentu (ES) 2016/673 (OL L 116, 2016 4 30, p. 8),

                           —

                           2016 m. spalio 14 d. Komisijos įgyvendinimo reglamentu (ES) 2016/1842 (OL L 282, 2016 10 19, p. 19),

                           —

                           2017 m. gegužės 17 d. Komisijos įgyvendinimo reglamentu (ES) 2017/838 (OL L 125, 2017 5 18, p. 5),

                           —

                           2017 m. gruodžio 8 d. Komisijos įgyvendinimo reglamentu (ES) 2017/2273 (OL L 326, 2017 12 9, p. 42),

                           —

                           2018 m. spalio 22 d. Komisijos įgyvendinimo reglamentu (ES) 2018/1584 (OL L 264, 2018 10 23, p. 1).

                     2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25), su pakeitimais, padarytais:

                           —

                           2009 m. birželio 19 d. Komisijos reglamentu (EB) Nr. 537/2009 (OL L 159, 2009 6 20, p. 6),

                           —

                           2010 m. gegužės 31 d. Komisijos reglamentu (ES) Nr. 471/2010 (OL L 134, 2010 6 1, p. 1),

                           —

                           2011 m. birželio 20 d. Komisijos įgyvendinimo reglamentu (ES) Nr. 590/2011 (OL L 161, 2011 6 21, p. 9),

                           —

                           2011 m. spalio 27 d. Komisijos įgyvendinimo reglamentu (ES) Nr. 1084/2011 (OL L 281, 2011 10 28, p. 3),

                           —

                           2011 m. gruodžio 6 d. Komisijos įgyvendinimo reglamentu (ES) Nr. 1267/2011 (OL L 324, 2011 12 7, p. 9),

                           —

                           2012 m. vasario 14 d. Komisijos įgyvendinimo reglamentu (ES) Nr. 126/2012 (OL L 41, 2012 2 15, p. 5),

                           —

                           2012 m. birželio 20 d. Komisijos įgyvendinimo reglamentu (ES) Nr. 508/2012 (OL L 162, 2012 6 21, p. 1),

                           —

                           2012 m. rugpjūčio 16 d. Komisijos įgyvendinimo reglamentu (ES) Nr. 751/2012 (OL L 222, 2012 8 18, p. 5),

                           —

                           2013 m. vasario 13 d. Komisijos įgyvendinimo reglamentu (ES) Nr. 125/2013 (OL L 43, 2013 2 14, p. 1),

                           —

                           2013 m. vasario 21 d. Komisijos reglamentu (ES) Nr. 519/2013 (OL L 158, 2013 6 10, p. 74),

                           —

                           2013 m. birželio 18 d. Komisijos įgyvendinimo reglamentu (ES) Nr. 567/2013 (OL L 167, 2013 6 19, p. 30),

                           —

                           2013 m. birželio 20 d. Komisijos įgyvendinimo reglamentu (ES) Nr. 586/2013 (OL L 169, 2013 6 21, p. 51),

                           —

                           2014 m. balandžio 8 d. Komisijos įgyvendinimo reglamentu (ES) Nr. 355/2014 (OL L 106, 2014 4 9, p. 15),

                           —

                           2014 m. balandžio 30 d. Komisijos įgyvendinimo reglamentu (ES) Nr. 442/2014 (OL L 130, 2014 5 1, p. 39),

                           —

                           2014 m. birželio 16 d. Komisijos įgyvendinimo reglamentu (ES) Nr. 644/2014 (OL L 177, 2014 6 17, p. 42),

                           —

                           2014 m. liepos 30 d. Komisijos įgyvendinimo reglamentu (ES) Nr. 829/2014 (OL L 228, 2014 7 31, p. 9),

                           —

                           2014 m. lapkričio 28 d. Komisijos įgyvendinimo reglamentu (ES) Nr. 1287/2014 (OL L 348, 2014 12 4, p. 1),

                           —

                           2015 m. sausio 26 d. Komisijos įgyvendinimo reglamentu (ES) 2015/131 (OL L 23, 2015 1 29, p. 1),

                           —

                           2015 m. birželio 17 d. Komisijos įgyvendinimo reglamentu (ES) 2015/931 (OL L 151, 2015 6 18, p. 1),

                           —

                           2015 m. lapkričio 4 d. Komisijos įgyvendinimo reglamentu (ES) 2015/1980 (OL L 289, 2015 11 5, p. 6),

                           —

                           2015 m. gruodžio 15 d. Komisijos įgyvendinimo reglamentu (ES) 2015/2345 (OL L 330, 2015 12 16, p. 29),

                           —

                           2016 m. kovo 18 d. Komisijos įgyvendinimo reglamentu (ES) 2016/459 (OL L 80, 2016 3 31, p. 14),

                           —

                           2016 m. birželio 9 d. Komisijos įgyvendinimo reglamentu (ES) 2016/910 (OL L 153, 2016 6 10, p. 23),

                           —

                           2016 m. rugpjūčio 2 d. Komisijos įgyvendinimo reglamentu (ES) 2016/1330 (OL L 210, 2016 8 4, p. 43),

                           —

                           2016 m. spalio 14 d. Komisijos įgyvendinimo reglamentu (ES) 2016/1842 (OL L 282, 2016 10 19, p. 19),

                           —

                           2016 m. gruodžio 15 d. Komisijos įgyvendinimo reglamentu (ES) 2016/2259 (OL L 342, 2016 12 16, p. 4),

                           —

                           2017 m. gegužės 22 d. Komisijos įgyvendinimo reglamentu (ES) 2017/872 (OL L 134, 2017 5 23, p. 6),

                           —

                           2017 m. rugpjūčio 14 d. Komisijos įgyvendinimo reglamentu (ES) 2017/1473 (OL L 210, 2017 8 15, p. 4),

                           —

                           2017 m. spalio 16 d. Komisijos įgyvendinimo reglamentu (ES) 2017/1862 (OL L 266, 2017 10 17, p. 1),

                           —

                           2017 m. gruodžio 14 d. Komisijos įgyvendinimo reglamentu (ES) 2017/2329 (OL L 333, 2017 12 15, p. 29),

                           —

                           2018 m. liepos 3 d. Komisijos įgyvendinimo reglamentu (ES) 2018/949 (OL L 167, 2018 7 4, p. 3),

                           —

                           2019 m. sausio 10 d. Komisijos įgyvendinimo reglamentu (ES) 2019/39 (OL L 9, 2019 1 11, p. 106).

                     su pataisymais, padarytais:

                              OL L 28, 2015 2 4, p. 48 (1287/2014),

                              OL L 241, 2015 9 17, p. 51 (2015/131).

               B PRIEDAS
               2 STRAIPSNYJE NURODYTA TVARKA

                           1.

                           Prie ekologiškų produktų, importuojamų į San Marino Respubliką iš trečiųjų šalių, pridedamas patikrinimo sertifikatas, nurodytas Reglamento (EB) Nr. 834/2007 33 straipsnio 1 dalies pirmos pastraipos d punkte.

                           2.

                           San Marino Respublika naudoja Komisijos sprendimu 2003/24/EB (1) sukurtą elektroninę Prekybos kontrolės ir ekspertizių sistemą (TRACES) elektroniniams iš trečiųjų šalių importuotų ekologiškų produktų patikrinimo sertifikatams apdoroti.

                           3.

                           Siekiant įgyvendinti Reglamento (EB) Nr. 1235/2008 13 straipsnį, į San Marino Respubliką iš trečiųjų šalių importuojamų ekologiškų produktų siuntas tikrina ir TRACE sistemoje pasirašytus patikrinimo sertifikatus San Marino vardu tvirtina OMNIBUS sprendimo Nr. 1/2010 (2) II priede išvardytos muitinės.

                           4.

                           Siekiant įgyvendinti Reglamento (EB) Nr. 1235/2008 16 straipsnio 2 dalį, San Marino Respublikos gali būti paprašyta bendrai atlikti referento funkcijas. San Marino Respublika gali savo nuožiūra sutikti atlikti šias funkcijas.

                  (1)  2002 m. gruodžio 30 d. Komisijos sprendimas 2003/24/EB dėl integruotos kompiuterinės veterinarijos sistemos sukūrimo (OL L 8, 2003 1 14, p. 44).

                  (2)  2010 m. kovo 29 d. ES ir San Marino bendradarbiavimo komiteto OMNIBUS sprendimas Nr. 1/2010, nustatantis įvairias Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos įgyvendinimo priemones (OL L 156, 2010 6 23, p. 13).

               C PRIEDAS
               3 STRAIPSNYJE NURODYTA TVARKA

                           1.

                           A priede išvardytų reglamentų atitinkamuose straipsniuose laikoma, kad sąvoka „valstybė narė“ arba „valstybės narės“ apima ir San Marino Respubliką.

                           2.

                           Jei atitinkamuose A priede išvardytų reglamentų straipsniuose nustatyta, kad valstybė narė turi priimti sprendimą arba teikti pranešimą, tokį sprendimą priima arba pranešimą teikia San Marino Respublikos institucijos. Tos institucijos atsižvelgia į Sąjungos mokslinių komitetų nuomones ir priimdamos sprendimus remiasi Europos Sąjungos Teisingumo Teismo praktika bei Europos Komisijos priimtomis administracinio elgesio taisyklėmis.


title: 2019 m. liepos 8 d. Tarybos sprendimas (ES) 2019/1180 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 12 02 01 „Bendrosios finansinių paslaugų rinkos įgyvendinimas ir plėtojimas“) (Tekstas svarbus EEE.)

text:
11.7.2019

                  LT

                  Europos Sąjungos oficialusis leidinys

                  L 185/42

         TARYBOS SPRENDIMAS (ES) 2019/1180
         2019 m. liepos 8 d.
         dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 12 02 01 „Bendrosios finansinių paslaugų rinkos įgyvendinimas ir plėtojimas“)
         (Tekstas svarbus EEE)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
         atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
         atsižvelgdama į Europos Komisijos pasiūlymą,
         kadangi:

                     (1)

                     Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                     (2)

                     pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo 31 protokolą;

                     (3)

                     EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

                     (4)

                     tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su bendrosios finansinių paslaugų rinkos įgyvendinimu ir plėtojimu;

                     (5)

                     todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2019 m. sausio 1 d.;

                     (6)

                     todėl Sąjungos pozicija EEE jungtiniame komitete turėtų būti grindžiama pridėtu sprendimo projektu,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 8 d.

                  Tarybos vardu

                  Pirmininkė

               A.-K. PEKONEN

            (1)  OL L 305, 1994 11 30, p. 6.

            (2)  OL L 1, 1994 1 3, p. 3.

            PROJEKTAS
            EEE JUNGTINIO KOMITETO SPRENDIMAS Nr. …/2019
            … m. … … d.
            kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
            EEE JUNGTINIS KOMITETAS,
            atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
            kadangi:

                        (1)

                        tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su bendrosios finansinių paslaugų rinkos įgyvendinimu ir plėtojimu;

                        (2)

                        todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2019 m. sausio 1 d.,

                  PRIĖMĖ ŠĮ SPRENDIMĄ:

               1 straipsnis
               EEE susitarimo 31 protokolo 7 straipsnio 11 dalyje žodžiai „ir 2018“ pakeičiami žodžiais „, 2018 ir 2019“.

               2 straipsnis
               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
               Jis taikomas nuo 2019 m. sausio 1 d.

               3 straipsnis
               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto

                     sekretoriai

               (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2019 m. liepos 3 d. Komisijos sprendimas (ES) 2019/1182 dėl pasiūlytos piliečių iniciatyvos „ES teisė, mažumų teisės ir Ispanijos institucijų demokratizacija“ (pranešta dokumentu Nr. C(2019) 4972)

text:
11.7.2019

                  LT

                  Europos Sąjungos oficialusis leidinys

                  L 185/46

         KOMISIJOS SPRENDIMAS (ES) 2019/1182
         2019 m. liepos 3 d.
         dėl pasiūlytos piliečių iniciatyvos „ES teisė, mažumų teisės ir Ispanijos institucijų demokratizacija“

               (pranešta dokumentu Nr. C(2019) 4972)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „ES teisė, mažumų teisės ir Ispanijos institucijų demokratizacija“ dalykas yra toks: sisteminė rizika Ispanijoje, elgesys su mažumų grupėmis ir neatidėliotina būtinybė skatinti veiksmus, kurie padėtų demokratizuoti šalį, kad ji atitiktų pagrindinius ES teisės principus;

                     (2)

                     pasiūlytos piliečių iniciatyvos tikslai yra tokie: mūsų tikslas – užtikrinti, kad ir Komisija, ir Parlamentas būtų visapusiškai informuoti apie esamą padėtį Ispanijoje ir sisteminę riziką šalyje, taip pat apie tai, kad nesilaikoma ES teisės taisyklių ir pagrindinių principų ir kad būtina pradėti įgyvendinti priemones, kurios padėtų pagerinti demokratinius standartus Ispanijoje, taip ES teisės aktais ir priemonėmis užtikrinant mažumų grupių ir visų Ispanijos piliečių teises ir laisves;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     pagal Reglamento (ES) Nr. 211/2011 4 straipsnio 2 dalį Komisija registruoja pasiūlytą piliečių iniciatyvą, jei laikomasi 4 straipsnio 2 dalies a–d punktuose nurodytų sąlygų;

                     (6)

                     pasiūlytoje piliečių iniciatyvoje Komisija raginama išnagrinėti padėtį Ispanijoje dėl Katalonijos regiono nepriklausomybės judėjimo atsižvelgiant į Komisijos komunikatą Europos Parlamentui ir Tarybai „Naujos ES priemonės teisinei valstybei stiprinti“ (COM(2014) 158) ir prireikus imtis veiksmų šioje srityje. Kita vertus, pasiūlytoje piliečių iniciatyvoje Komisija nėra raginama pateikti pasiūlymo dėl Sąjungos teisės akto;

                     (7)

                     dėl šių priežasčių pagal Reglamento (ES) Nr. 211/2011 4 straipsnio 2 dalies b punktą, aiškinamą kartu su to reglamento 2 straipsnio 1 punktu, pasiūlyta piliečių iniciatyva akivaizdžiai nepatenka į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis,

               PRIĖMĖ ŠĮ SPRENDIMĄ:

            1 straipsnis
            Registruoti pasiūlytą piliečių iniciatyvą „ES teisė, mažumų teisės ir Ispanijos institucijų demokratizacija“ atsisakoma.

            2 straipsnis
            Šis sprendimas skirtas pasiūlytos piliečių iniciatyvos „ES teisė, mažumų teisės ir Ispanijos institucijų demokratizacija“ organizatoriams (piliečių komiteto nariams), kuriems kaip kontaktiniai asmenys atstovauja Elisenda PALUZIE ir Gérard ONESTA.

            Priimta Briuselyje 2019 m. liepos 3 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. liepos 3 d. Komisijos sprendimas (ES) 2019/1183 dėl pasiūlytos piliečių iniciatyvos „Anglies dioksido kaina – kovai su klimato kaita“ (pranešta dokumentu Nr. C(2019) 4973)

text:
11.7.2019

                  LT

                  Europos Sąjungos oficialusis leidinys

                  L 185/48

         KOMISIJOS SPRENDIMAS (ES) 2019/1183
         2019 m. liepos 3 d.
         dėl pasiūlytos piliečių iniciatyvos „Anglies dioksido kaina – kovai su klimato kaita“

               (pranešta dokumentu Nr. C(2019) 4973)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Anglies dioksido kaina – kovai su klimato kaita“ dalykas yra toks: Prašome Europos Komisijos pasiūlyti ES teisės aktą, kuriuo būtų skatinama nenaudoti iškastinio kuro, taupyti energiją ir naudoti atsinaujinančiuosius energijos išteklius siekiant kovoti su visuotiniu atšilimu ir apriboti temperatūros kilimą iki 1,5 °C;

                     (2)

                     pasiūlytos piliečių iniciatyvos tikslai yra tokie: Mūsų pasiūlyme nustatyta minimali išmetamo CO2 kiekio kaina. 2020 m. ji būtų 50 EUR už vieną CO2 toną, o iki 2025 m. būtų padidinta iki 100 EUR. Kartu siūloma panaikinti galiojančią nemokamų apyvartinių taršos leidimų suteikimo ES teršėjams sistemą ir nustatyti koreguojamąjį prekių, importuojamų iš ES nepriklausančių šalių, apmokestinimo mechanizmą, kuriuo siekiama atsverti eksportuojančiojoje šalyje taikomą mažesnę išmetamo CO2 kiekio kainą. Didesnes iš anglies dioksido apmokestinimo gaunamas pajamas siūloma skirti Europos politikai, kuria skatinama taupyti energiją ir naudoti atsinaujinančiuosius energijos išteklius, ir pastangoms mažinti mažų pajamų apmokestinimą;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     Komisija turi įgaliojimus teikti Sutartims įgyvendinti reikalingus Sąjungos teisės aktų pasiūlymus, kuriais:

                                 —

                                 remiantis Sutarties dėl Europos Sąjungos veikimo (SESV) 113 straipsniu, priimamos nuostatos dėl apyvartos mokesčius, akcizus ir kitokių formų netiesioginį apmokestinimą reglamentuojančių teisės aktų suderinimo, būtino siekiant užtikrinti, kad būtų sukurta ir imtų veikti vidaus rinka ir būtų išvengta konkurencijos iškraipymo,

                                 —

                                 remiantis SESV 192 straipsnio 1 ir 2 dalimis kartu su SESV 191 straipsnio 1 dalies pirma ir ketvirta įtraukomis, nustatomi veiksmai, kurių reikia imtis siekiant išsaugoti, apsaugoti ir gerinti aplinkos kokybę ir remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita,

                                 —

                                 remiantis SESV 207 straipsniu, įgyvendinama bendra prekybos politika;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį buvo sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje išdėstytoms Sąjungos vertybėms;

                     (8)

                     todėl pasiūlyta piliečių iniciatyva „Anglies dioksido kaina – kovai su klimato kaita“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Anglies dioksido kaina – kovai su klimato kaita“ užregistruojama.

            2 straipsnis
            Šis sprendimas įsigalioja 2019 m. liepos 22 d.

            3 straipsnis
            Šis sprendimas skirtas pasiūlytos piliečių iniciatyvos „Anglies dioksido kaina – kovai su klimato kaita“ organizatoriams (piliečių komiteto nariams), kuriems kaip kontaktiniai asmenys atstovauja Marco CAPPATO ir Monica FRASSONI.

            Priimta Briuselyje 2019 m. liepos 3 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. liepos 3 d. Komisijos sprendimas (ES) 2019/1184 dėl pasiūlytos piliečių iniciatyvos „Spartinkime mokslo pažangą: kultūriniai augalai svarbūs!“ (prandešta dokumentu Nr. C(2019) 4975)

text:
11.7.2019

                  LT

                  Europos Sąjungos oficialusis leidinys

                  L 185/50

         KOMISIJOS SPRENDIMAS (ES) 2019/1184
         2019 m. liepos 3 d.
         dėl pasiūlytos piliečių iniciatyvos „Spartinkime mokslo pažangą: kultūriniai augalai svarbūs!“

               (prandešta dokumentu Nr. C(2019) 4975)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Spartinkime mokslo pažangą: kultūriniai augalai svarbūs!“ dalykas yra toks: Direktyva 2001/18/EB yra pasenusi. Mes, gyvybės mokslų studentai, manome, kad svarbu peržiūrėti direktyvoje nustatytą dabartinį išimčių mechanizmą atsižvelgiant į naujus augalų selekcijos metodus;

                     (2)

                     pasiūlytos piliečių iniciatyvos tikslai yra tokie: Konkrečiai, prašome užtikrinti didesnį teisinį aiškumą ir pateikti papildomų apibrėžčių. Mūsų tikslas – supaprastinti leidimų, susijusių su produktais, gaunamais taikant naujus augalų selekcijos metodus ir pasižyminčiais tik natūraliomis savybėmis, išdavimo tvarką. Pasiūlymu siekiama spartinti mokslo pažangą Europos Sąjungoje kartu užtikrinant žmonių bei gyvūnų sveikatos ir aplinkos apsaugą;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     remiantis Sutarties dėl Europos Sąjungos veikimo (SESV) 114 straipsniu, gali būti priimtas Sutartims įgyvendinti reikalingas Sąjungos teisės aktas, kuriuo suderinamos valstybių narių įstatymų ir kitų teisės aktų nuostatos, skirtos vidaus rinkai sukurti ir jos veikimui užtikrinti;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį buvo sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje išdėstytoms Sąjungos vertybėms;

                     (8)

                     todėl pasiūlyta piliečių iniciatyva „Spartinkime mokslo pažangą: kultūriniai augalai svarbūs!“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Spartinkime mokslo pažangą: kultūriniai augalai svarbūs!“ užregistruojama.

            2 straipsnis
            Šis sprendimas įsigalioja 2019 m. liepos 25 d.

            3 straipsnis
            Šis sprendimas skirtas pasiūlytos piliečių iniciatyvos „Spartinkime mokslo pažangą: kultūriniai augalai svarbūs!“ organizatoriams (piliečių komiteto nariams), kuriems kaip kontaktiniai asmenys atstovauja Lavinia SCUDIERO ir Martina HELMLINGER.

            Priimta Briuselyje 2019 m. liepos 3 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. rugsėjo 3 d. Tarybos sprendimas, kuriuo priimama Tarybos pozicija dėl 2020 finansinių metų Europos Sąjungos bendrojo biudžeto projekto

text:
6.9.2019

                  LT

                  Europos Sąjungos oficialusis leidinys

                  C 302/1

         TARYBOS SPRENDIMAS
         2019 m. rugsėjo 3 d.
         kuriuo priimama Tarybos pozicija dėl 2020 finansinių metų Europos Sąjungos bendrojo biudžeto projekto
         (2019/C 302/01)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač jos 314 straipsnio 3 dalį, kartu su Europos atominės energijos bendrijos steigimo sutartimi, ypač jos 106a straipsniu,
         kadangi:

                     1.

                     2019 m. birželio 5 d. Komisija pateikė pasiūlymą dėl 2020 finansinių metų Europos Sąjungos bendrojo biudžeto projekto (1);

                     2.

                     Taryba išnagrinėjo Komisijos pasiūlymą, kad nustatytų poziciją, kuri pajamų požiūriu būtų suderinta su 2014 m. gegužės 26 d. Tarybos sprendimu 2014/335/ES, Euratomas dėl Europos Sąjungos nuosavų išteklių sistemos (2), o išlaidų požiūriu – su 2013 m. gruodžio 2 d. Tarybos reglamentu (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3),

               NUSPRENDĖ:

            Vienintelis straipsnis
            Tarybos poziciją dėl 2020 finansinių metų Europos Sąjungos bendrojo biudžeto projekto Taryba priėmė 2019 m. rugsėjo 3 d.
            Visą pozicijos tekstą galima rasti Tarybos svetainėje (http://www.consilium.europa.eu/) arba iš jos atsisiųsti.

            Priimta Briuselyje 2019 m. rugsėjo 3 d.

                  Tarybos vardu

                  Pirmininkė

               T. TUPPURAINEN

            (1)  COM(2019) 400 final.

            (2)  OL L 168, 2014 6 7, p. 105.

            (3)  OL L 347, 2013 12 20, p. 884.


title: 2019 m. rugsėjo 3 d. Tarybos sprendimas, kuriuo priimama Tarybos pozicija dėl 2019 finansinių metų Europos Sąjungos taisomojo biudžeto Nr. 4 projekto

text:
6.9.2019

                  LT

                  Europos Sąjungos oficialusis leidinys

                  C 302/5

         TARYBOS SPRENDIMAS
         2019 m. rugsėjo 3 d.
         kuriuo priimama Tarybos pozicija dėl 2019 finansinių metų Europos Sąjungos taisomojo biudžeto Nr. 4 projekto
         (2019/C 302/05)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 44 straipsnį,
         kadangi:

                     —

                     2018 m. gruodžio 12 d. buvo galutinai priimtas 2019 finansinių metų Sąjungos biudžetas (2);

                     —

                     2019 m. liepos 2 d. Komisija pateikė pasiūlymą dėl 2019 finansinių metų bendrojo biudžeto taisomojo biudžeto Nr. 4 projekto;

                     —

                     siekiant išvengti lėšų trūkumo institucijų biudžetų patikslinimai turi būti atlikti greitai. Dėl šios priežasties Taryba 2019 m. bendrojo biudžeto taisomojo biudžeto Nr. 4 projektą turi priimti nedelsiant. Todėl, remiantis Tarybos darbo tvarkos taisyklių 3 straipsnio 3 dalimi, aštuonių savaičių laikotarpį, skirtą nacionaliniams parlamentams informuoti, kaip nustatyta Protokolo Nr. 1 4 straipsnyje, pagrįsta sutrumpinti,

               NUSPRENDĖ:

            Vienintelis straipsnis
            Tarybos pozicija dėl 2019 finansinių metų Europos Sąjungos taisomojo biudžeto Nr. 4 projekto buvo priimta 2019 m. rugsėjo 3 d.
            Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

            Priimta Briuselyje 2019 m. rugsėjo 3 d.

                  Tarybos vardu

                  Pirmininkė

               T. TUPPURAINEN

            (1)  OL L 193, 2018 7 30, p. 1.

            (2)  OL L 67, 2019 3 7, p. 1.


title: 2019 m. rugsėjo 16 d. Tarybos sprendimas (ES) 2019/1563 dėl pozicijos, kurios Europos Sąjungos vardu turi būti laikomasi Vakarų vidurio Atlanto žuvininkystės komisijoje (WECAFC)

text:
19.9.2019

                  LT

                  Europos Sąjungos oficialusis leidinys

                  L 241/2

         TARYBOS SPRENDIMAS (ES) 2019/1563
         2019 m. rugsėjo 16 d.
         dėl pozicijos, kurios Europos Sąjungos vardu turi būti laikomasi Vakarų vidurio Atlanto žuvininkystės komisijoje (WECAFC)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Sąjunga yra Vakarų vidurio Atlanto žuvininkystės komisijos (WECAFC) – Jungtinių Tautų Maisto ir žemės ūkio organizacijos (FAO) regioninės žvejybos komisijos, įsteigtos pagal FAO įstatų VI straipsnio 1 dalį, – narė;

                     (2)

                     Sąjunga yra FAO narė;

                     (3)

                     WECAFC siekia skatinti veiksmingą jūrų gyvųjų išteklių išsaugojimą, valdymą ir plėtrą jos kompetencijos rajone. Remdamasi peržiūrėtų WECAFC įstatų 6 straipsnio h punktu, WECAFC teikia patarimus dėl valdymo priemonių (toliau – rekomendacijos ir rezoliucijos). Kadangi WECAFC yra patariamasis organas, jos rekomendacijos ir rezoliucijos nariams nėra privalomos;

                     (4)

                     kaip teigiama Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrame komunikate „Tarptautinis vandenynų valdymas. Mūsų vandenynų darnaus valdymo darbotvarkė“ ir Tarybos išvadose dėl to bendro komunikato, pagrindinis Sąjungos veiksmų tuose forumuose siekis – skatinti įgyvendinti priemones, kuriomis remiamas ir didinamas regioninių žvejybos valdymo organizacijų (RŽVO) veiksmingumas, o prireikus gerinamas jų valdymas ir stiprinamas bendradarbiavimas pagrindiniuose vandenynų rajonuose siekiant užpildyti regioninio valdymo spragas;

                     (5)

                     Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europinė plastikų žiedinėje ekonomikoje strategija“ nurodytos konkrečios priemonės, kurias taikant mažėtų plastiko kiekis ir jūros tarša, taip pat jūroje būtų prarandama ar paliekama mažiau žvejybos įrankių;

                     (6)

                     tikslinga nustatyti poziciją, kurios Sąjungos vardu turi būti laikomasi 2019–2023 m. laikotarpiu WECAFC, nes WECAFC turi priimti neprivalomus aktus, galinčius stipriai paveikti Sąjungos teisės turinį. Dauguma Tarybos sprendimų, kuriais nustatoma Sąjungos pozicija RŽVO, kurių narė yra Sąjunga, turės būti peržiūrėti iki tų RŽVO 2024 m. metinių susitikimų. Todėl, siekiant didinti Sąjungos pozicijų suderinamumą visose RŽVO ir regioniniuose žvejybos organuose bei supaprastinti peržiūros procesą, šis sprendimas turėtų būti peržiūrėtas iki 2024 m. WECAFC sesijos;

                     (7)

                     atsižvelgiant į kintantį WECAFC rajono žvejybos išteklių pobūdį ir dėl to kylantį poreikį Sąjungos pozicijoje atsižvelgti į naujus pokyčius, įskaitant naują mokslinę ir kitą susijusią informaciją, pateiktą prieš WECAFC sesijas arba per jas, laikantis Europos Sąjungos sutarties 13 straipsnio 2 dalyje nustatyto lojalaus Sąjungos institucijų bendradarbiavimo principo, turėtų būti nustatytos 2019–2023 m. taikytinos kasmetinio Sąjungos pozicijos tikslinimo procedūros,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Vakarų vidurio Atlanto žuvininkystės komisijos (WECAFC) sesijose, yra išdėstyta I priede.

            2 straipsnis
            Pozicija, kurios Sąjungos vardu turi būti laikomasi WECAFC sesijose, kasmet tikslinama laikantis II priedo.

            3 straipsnis
            I priede nustatytą Sąjungos poziciją įvertina ir, prireikus, patikslina Taryba, remdamasi Komisijos pasiūlymu, iki 2024 m. WECAFC sesijos.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. rugsėjo 16 d.

                  Tarybos vardu

                  Pirmininkė

               T. TUPPURAINEN

            I PRIEDAS

               Pozicija, kurios Sąjungos vardu turi būti laikomasi Vakarų vidurio Atlanto žuvininkystės komisijoje

            1.   PRINCIPAI

            Vakarų vidurio Atlanto žuvininkystės komisijoje (WECAFC) Sąjunga:

                        a)

                        veikia vadovaudamasi Sąjungos tikslais ir principais, įgyvendinamais vykdant bendrą žuvininkystės politiką, visų pirma taikydama atsargumo principą ir orientuodamasi į Reglamento (ES) Nr. 1380/2013 2 straipsnio 2 dalyje išdėstytus tikslus, susijusius su didžiausiu galimu tausios žvejybos laimikiu, kad paskatintų ekosisteminio žuvininkystės valdymo metodo taikymą, kad būtų vengiama nepageidaujamos priegaudos ir siekiama kiek įmanoma ją sumažinti, kad laipsniškai būtų panaikinta laimikio išmetimo į jūrą praktika ir kuo labiau sumažintas žvejybos veiklos poveikis jūrų ekosistemoms ir jų buveinėms, taip pat skatindama ekonomiškai gyvybingą ir konkurencingą Sąjungos žuvininkystę, kad būtų užtikrinamas tinkamas nuo žvejybos veiklos priklausančių asmenų pragyvenimo lygis ir atsižvelgiama į vartotojų interesus;

                        b)

                        siekia, kad į WECAFC rezoliucijų ir rekomendacijų, priimamų pagal peržiūrėtus WECAFC įstatus, rengimo etapą būtų tinkamai įtraukti suinteresuotieji subjektai;

                        c)

                        užtikrina, kad WECAFC priimamos rezoliucijos ir rekomendacijos atitiktų tarptautinę teisę, visų pirma 1982 m. JT jūrų teisės konvencijos, 1995 m. JT susitarimo dėl vienos valstybės ribas viršijančių žuvų išteklių ir toli migruojančių žuvų išteklių išsaugojimo bei valdymo, 1993 m. Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių, 1995 m. Atsakingos žuvininkystės kodekso ir Maisto ir žemės ūkio organizacijos (FAO) 2009 m. Susitarimo dėl uosto valstybės priemonių nuostatas;

                        d)

                        skatina laikytis pozicijų, derančių su to paties rajono regioninių žvejybos valdymo organizacijų (RŽVO) ir regioninių žvejybos organų geriausia patirtimi, taip pat užtikrina, kad būtų skatinamas RŽVO ir susijusių organizacijų, kaip antai subregioninių žvejybos organizacijų ir regioninių jūrų konvencijų, veiklos tarpusavio koordinavimas ir, jei taikoma, bendradarbiavimas su pasaulinėmis organizacijomis pagal jų įgaliojimus, įskaitant, kai tikslinga, bendradarbiavimo ne tunų RŽVO mechanizmus, panašius į vadinamąjį Kobės procesą, susijusį su tunų RŽVO;

                        e)

                        siekia suderinamumo ir sinergijos su Sąjungos įgyvendinama politika, kuri yra dvišalių žuvininkystės santykių su trečiosiomis valstybėmis dalis, ir užtikrina derėjimą su savo kitų sričių politika, visų pirma išorės santykių, užimtumo, aplinkos, prekybos, vystymosi, mokslinių tyrimų ir inovacijų politika;

                        f)

                        užtikrina, kad būtų laikomasi Sąjungos tarptautinių įsipareigojimų;

                        g)

                        laikosi 2012 m. kovo 19 d. Tarybos išvadų dėl Komisijos komunikato dėl bendros žuvininkystės politikos išorės aspekto (1);

                        h)

                        siekia užtikrinti vienodas sąlygas Sąjungos laivynui WECAFC kompetencijos rajone remiantis tais pačiais principais ir standartais, kokie taikomi pagal Sąjungos teisę, ir skatinti vienodą tų principų ir standartų įgyvendinimą;

                        i)

                        laikosi Tarybos išvadų (2) dėl Sąjungos vyriausiosios įgaliotinės užsienio reikalams ir saugumo politikai ir Komisijos bendro komunikato „Tarptautinis vandenynų valdymas. Mūsų vandenynų darnaus valdymo darbotvarkė“ (3), taip pat skatina įgyvendinti priemones, kuriomis remiamas ir didinamas WECAFC efektyvumas ir prireikus gerinamas jos valdymas bei veiksmingumas, visų pirma remiant WECAFC reformą, kad ji taptų visaverte RŽVO, taip prisidėdama prie visų darnaus vandenynų valdymo aspektų.

                  2.   GAIRĖS

            Sąjunga prireikus stengiasi skatinti, kad WECAFC imtųsi šių veiksmų:

                        a)

                        priimtų rezoliucijas ir rekomendacijas dėl jūrų gyvųjų išteklių išsaugojimo ir valdymo WECAFC kompetencijos rajone, pagrįstas patikimiausiomis turimomis mokslinėmis rekomendacijomis;

                        b)

                        priimtų rezoliucijas ir rekomendacijas dėl stebėsenos, kontrolės ir priežiūros WECAFC kompetencijos rajone, įskaitant tokias, kurios padėtų užkirsti kelią neteisėtai, nedeklaruojamai ir nereglamentuojamai (NNN) žvejybai;

                        c)

                        priimtų rezoliucijas ir rekomendacijas, skirtas kuo labiau sumažinti neigiamą žvejybos ir akvakultūros poveikį jūrų biologinei įvairovei ir jūrų ekosistemoms bei jų buveinėms, įskaitant priemones, kuriomis siekiama sumažinti jūros taršą ir užkirsti kelią plastiko išmetimui į jūrą bei sumažinti jūroje esančio plastiko poveikį jūrų biologinei įvairovei ir ekosistemoms, taip pat WECAFC kompetencijos rajone taikytinas pažeidžiamų jūrų ekosistemų apsaugos priemones, atitinkančias FAO tarptautines giliavandenės žvejybos atvirojoje jūroje valdymo gaires, ir priemones, padėsiančias išvengti nepageidaujamos priegaudos (visų pirma pažeidžiamų jūrų gyvūnų rūšių) bei kiek įmanoma ją sumažinti ir laipsniškai panaikinti laimikio išmetimo į jūrą praktiką;

                        d)

                        priimtų rezoliucijas ir rekomendacijas, kuriomis siekiama sumažinti paliktų, prarastų ar kitaip į vandenyną išmestų žvejybos įrankių poveikį ir sudaryti palankias sąlygas tokiems įrankiams identifikuoti ir ištraukti;

                        e)

                        priimtų rezoliucijas ir rekomendacijas, kuriomis siekiama uždrausti žvejybą, kurios vienintelis tikslas – rinkti ryklių pelekus, taip pat reikalauti, kad visi iškraunami rykliai būtų su visais nepašalintais pelekais;

                        f)

                        kai tikslinga, nustatytų bendrą strategiją su kitais regioniniais žvejybos organais ir RŽVO, visų pirma dalyvaujančiais valdant žvejybą tame pačiame rajone;

                        g)

                        kai tikslinga ir kiek tai leidžiama pagal atitinkamus steigiamuosius dokumentus, rengtų rekomendacijas, kuriomis būtų skatinama įgyvendinti Tarptautinės darbo organizacijos konvenciją dėl darbo žvejybos sektoriuje;

                        h)

                        priimtų papildomas technines rezoliucijas ir rekomendacijas, grindžiamas WECAFC pagalbinių organų ir darbo grupių rekomendacijomis.

               (1)  Dok. 7087/12 REV 1 ADD 1 COR 1.

               (2)  Dok. 7348/1/17 REV 1, 2017 3 24.

               (3)  JOIN(2016) 49 final, 2016 11 10.

            II PRIEDAS

               Kasmetinis pozicijos, kurios Sąjunga turi laikytis Vakarų vidurio Atlanto žuvininkystės komisijos sesijose, tikslinimas

            Prieš kiekvieną WECAFC sesiją, sušaukiamą siekiant priimti sprendimus, galinčius stipriai paveikti Sąjungos teisės aktų leidėjo priimamų teisės aktų turinį, imamasi veiksmų, būtinų siekiant, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią mokslinę ir kitą susijusią informaciją, laikantis I priede išdėstytų principų ir gairių.
            Šiuo tikslu ir remdamasi ta informacija, Komisija, likus pakankamai laiko iki kiekvienos WECAFC sesijos, perduoda Tarybai rašytinį dokumentą, kuriame išdėstyta išsami informacija apie siūlomą Sąjungos pozicijos patikslinimą, kad būtų apsvarstyti ir patvirtinti pozicijos, kuri bus pareikšta Sąjungos vardu, elementai.
            Jei WECAFC sesijoje, įskaitant rengiamą vietoje, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.


title: 2019 m. rugsėjo 4 d. Komisijos sprendimas (ES) 2019/1564 dėl pasiūlytos piliečių iniciatyvos „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“ (pranešta dokumentu Nr. C(2019) 6387)

text:
19.9.2019

                  LT

                  Europos Sąjungos oficialusis leidinys

                  L 241/6

         KOMISIJOS SPRENDIMAS (ES) 2019/1564
         2019 m. rugsėjo 4 d.
         dėl pasiūlytos piliečių iniciatyvos „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“

               (pranešta dokumentu Nr. C(2019) 6387)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“ dalykas yra toks: „Nustatyti griežtą 10 metų po įstojimo į ES terminą, po kurio naujai ES valstybei narei būtų automatiškai sustabdomos išmokos iš struktūrinių ir sanglaudos fondų iki jos teisminėms institucijoms bus taikomas stebėsenos mechanizmas.“;

                     (2)

                     pasiūlytos piliečių iniciatyvos tikslai yra tokie: „Dabartinis ES teisės kodeksas gali būti netinkamai aiškinamas. Tam tikromis aplinkybėmis naujų ES valstybių narių politinio elito korupcija gali būti naudinga kitoms Sąjungos valstybėms narėms, o reliatyvi sąvoka „laikinas“ gali būti ištęsiama iki begalybės. Nustačius griežtą terminą korupcija ES valstybėse narėse būtų nebeskatinama nei tiesiogiai, nei netiesiogiai. Padėtis Bulgarijoje ir Rumunijoje yra vienas iš neveiksmingo dabartinio stebėsenos mechanizmo pavyzdžių.“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     Sutartims įgyvendinti reikalingas Sąjungos teisės aktas dėl finansinių taisyklių, reglamentuojančių visų pirma Sąjungos biudžeto vykdymo ir sąskaitų pateikimo bei audito procedūrą, gali būti priimamas pagal Sutarties dėl Europos Sąjungos veikimo (SESV) 322 straipsnio 1 dalies a punktą;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį buvo sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje išdėstytoms Sąjungos vertybėms;

                     (8)

                     todėl pasiūlyta piliečių iniciatyva „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“ užregistruojama.

            2 straipsnis
            Šis sprendimas įsigalioja 2019 m. rugsėjo 12 d.

            3 straipsnis
            Šis sprendimas skirtas pasiūlytos piliečių iniciatyvos „Išraukime korupciją su šaknimis – nutraukime paramą valstybėms, kurių teisminės institucijos po nustatyto termino liks neveiksmingos“ organizatoriams (piliečių komiteto nariams), kuriems kaip kontaktiniai asmenys atstovauja Veneta Konstantinova MAGISTRELLI ir Dobrinka Ruseva MOSKOVA.

            Priimta Briuselyje 2019 m. rugsėjo 4 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. rugsėjo 4 d. Komisijos sprendimas (ES) 2019/1565 dėl pasiūlytos piliečių iniciatyvos „Veiksmai dėl kritiškos klimato padėties“ (pranešta dokumentu Nr. C(2019) 6388)

text:
19.9.2019

                  LT

                  Europos Sąjungos oficialusis leidinys

                  L 241/8

         KOMISIJOS SPRENDIMAS (ES) 2019/1565
         2019 m. rugsėjo 4 d.
         dėl pasiūlytos piliečių iniciatyvos „Veiksmai dėl kritiškos klimato padėties“

               (pranešta dokumentu Nr. C(2019) 6388)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Veiksmai dėl kritiškos klimato padėties“ dalykas yra toks: „Raginame Europos Komisiją imtis daugiau veiksmų dėl kritiškos klimato padėties, kuriais būtų pasiekta, kad visuotinis atšilimas neviršytų 1,5 laipsnio Celsijaus. Tai reiškia, kad turi būti nustatyti didesnio užmojo klimato srities tikslai ir skiriama daugiau finansinės paramos klimato srities veiksmams.“;

                     (2)

                     pasiūlytos piliečių iniciatyvos tikslai yra tokie: „ES turi taip pakoreguoti pagal Paryžiaus susitarimą nustatytus įpareigojančius veiksmus (NDC), kad iki 2030 m. išmetamųjų šiltnamio efektą sukeliančių dujų kiekis būtų sumažintas 80 %, o iki 2035 m. ES poveikis klimatui būtų neutralizuotas; taip pat atitinkamai pritaikyti ES klimato srities teisės aktus. Turi būti įgyvendinta ES anglies dioksido kainų sureguliavimo pasienyje sistema. Su jokiomis valstybėmis, kurios pagal organizacijos „Climate Action Tracker“ duomenis nevykdo su 1,5 laipsniu Celsijaus suderinamos politikos, neturi būti pasirašomi laisvosios prekybos susitarimai. ES turi parengti nemokamą mokomąją medžiagą apie klimato kaitos poveikį, skirtą visų valstybių narių mokyklų programoms.“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     Komisija turi įgaliojimus teikti Sutartims įgyvendinti reikalingus Sąjungos teisės aktų pasiūlymus, kuriais:

                                 —

                                 remiantis Sutarties dėl Europos Sąjungos veikimo (SESV) 192 straipsnio 1 ir 2 dalimis kartu su SESV 191 straipsnio 1 dalies pirma ir ketvirta įtraukomis, nustatomi veiksmai, kurių reikia imtis siekiant išsaugoti, apsaugoti ir gerinti aplinkos kokybę ir remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita,

                                 —

                                 remiantis SESV 207 straipsniu, įgyvendinama bendra prekybos politika;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį buvo sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje išdėstytoms Sąjungos vertybėms;

                     (8)

                     todėl pasiūlyta piliečių iniciatyva „Veiksmai dėl kritiškos klimato padėties“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Veiksmai dėl kritiškos klimato padėties“ užregistruojama.

            2 straipsnis
            Šis sprendimas įsigalioja 2019 m. rugsėjo 23 d.

            3 straipsnis
            Šis sprendimas skirtas pasiūlytos piliečių iniciatyvos „Veiksmai dėl kritiškos klimato padėties“ organizatoriams (piliečių komiteto nariams), kuriems kaip kontaktiniai asmenys atstovauja Thomas EITZENBERGER ir Astrid Cecilie BUDOLFSEN.

            Priimta Briuselyje 2019 m. rugsėjo 4 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. rugsėjo 4 d. Komisijos sprendimas (ES) 2019/1566 dėl pasiūlytos piliečių iniciatyvos „Saugokime bites ir ūkininkus! Bitėms nekenkiantis žemės ūkis – sveika aplinka“ (pranešta dokumentu Nr. C(2019) 6389)

text:
19.9.2019

                  LT

                  Europos Sąjungos oficialusis leidinys

                  L 241/10

         KOMISIJOS SPRENDIMAS (ES) 2019/1566
         2019 m. rugsėjo 4 d.
         dėl pasiūlytos piliečių iniciatyvos „Saugokime bites ir ūkininkus! Bitėms nekenkiantis žemės ūkis – sveika aplinka“

               (pranešta dokumentu Nr. C(2019) 6389)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Saugokime bites ir ūkininkus! Bitėms nekenkiantis žemės ūkis – sveika aplinka“ dalykas yra toks: „Siekdami apsaugoti bites ir žmonių sveikatą raginame Komisiją pasiūlyti teisės aktų, kuriais būtų laipsniškai iki 2035 m. uždrausta naudoti sintetinius pesticidus, atkurta biologinė įvairovė ir padėta ūkininkams prisitaikyti prie permainų.“;

                     (2)

                     pasiūlytos piliečių iniciatyvos tikslai yra tokie: „Laipsniškai atsisakyti sintetinių pesticidų naudojimo ES žemės ūkyje: 80 % pavojingiausių uždrausti ne vėliau kaip iki 2030 m., o visus likusius – ne vėliau kaip iki 2035 m.; žemės ūkio vietovėse atkurti gamtines ekosistemas, kad ūkininkavimas taptų biologinės įvairovės atsikūrimo ramsčiu; pertvarkyti žemės ūkį taip, kad pirmenybė būtų teikiama smulkiajam, įvairiam ir tvariam ūkininkavimui, būtų padedama sparčiai augti agroekologiniam ir ekologiniam ūkininkavimui ir ūkininkams būtų sudarytos sąlygos vykdyti nepriklausomus mokymus ir mokslinius tyrimus, kaip ūkininkauti be pesticidų ir GMO.“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     gali būti priimami Sutartims įgyvendinti reikalingi Sąjungos teisės aktai, kuriais:

                                 —

                                 remiantis Sutarties dėl Europos Sąjungos veikimo (SESV) 43 straipsnio 2 dalimi, nustatoma bendro žemės ūkio rinkų organizavimo forma ir kitos nuostatos, kurių reikia bendros žemės ūkio politikos tikslams pasiekti;

                                 —

                                 remiantis SESV 114 straipsniu, suderinamos valstybių narių įstatymų ir kitų teisės aktų nuostatos, skirtos vidaus rinkai sukurti ir jos veikimui užtikrinti;

                                 —

                                 remiantis SESV 168 straipsnio 4 dalies b punktu, nustatomos priemonės veterinarijos ir fitosanitarijos srityse, kuriomis tiesiogiai siekiama apsaugoti visuomenės sveikatą;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį buvo sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje išdėstytoms Sąjungos vertybėms;

                     (8)

                     todėl pasiūlyta piliečių iniciatyva „Gelbėkime bites ir ūkininkus! Bitėms nekenkiantis žemės ūkis – sveika aplinka“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Gelbėkime bites ir ūkininkus! Bitėms nekenkiantis žemės ūkis – sveika aplinka“ užregistruojama.

            2 straipsnis
            Šis sprendimas įsigalioja 2019 m. rugsėjo 30 d.

            3 straipsnis
            Šis sprendimas skirtas pasiūlytos piliečių iniciatyvos „Gelbėkime bites ir ūkininkus! Bitėms nekenkiantis žemės ūkis – sveika aplinka“ organizatoriams, kuriems kaip kontaktiniai asmenys atstovauja Karl BÄR ir Helmut BURTSCHER-SCHADEN.

            Priimta Briuselyje 2019 m. rugsėjo 4 d.

                  Komisijos vardu

               Frans TIMMERMANS

                  Pirmininko pirmasis pavaduotojas

            (1)  OL L 65, 2011 3 11, p. 1.


title: 2019 m. rugsėjo 4 d. Komisijos sprendimas (ES) 2019/1567 dėl pasiūlytos piliečių iniciatyvos „Bendros prekybos politikos atitikties ES sutartims ir tarptautinei teisei užtikrinimas“ (pranešta dokumentu Nr. C(2019) 6390)

text:
19.9.2019

                  LT

                  Europos Sąjungos oficialusis leidinys

                  L 241/12

         KOMISIJOS SPRENDIMAS (ES) 2019/1567
         2019 m. rugsėjo 4 d.
         dėl pasiūlytos piliečių iniciatyvos „Bendros prekybos politikos atitikties ES sutartims ir tarptautinei teisei užtikrinimas“

               (pranešta dokumentu Nr. C(2019) 6390)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Bendros prekybos politikos atitikties ES sutartims ir tarptautinei teisei užtikrinimas“ dalykas yra toks: „reguliuoti prekybinius sandorius su okupuotose teritorijose įsisteigusiais arba jose veikiančiais okupantų subjektais neleidžiant jų gaminiams patekti į ES rinką.“;

                     (2)

                     pasiūlytos piliečių iniciatyvos tikslai yra tokie: „Komisija, kaip Sutarčių sergėtoja, turi užtikrinti visų ES teisės sričių, įskaitant bendrą prekybos politiką (BPP), Sąjungos politikos nuoseklumą ir jos derėjimą su pagrindinėmis teisėmis bei tarptautine teise. Ji turi pasiūlyti teisės aktų, kuriais ES teisės subjektams būtų užkertamas kelias importuoti neteisėtose gyvenvietėse, esančiose okupuotose teritorijose, pagamintus gaminius ir eksportuoti gaminius į tas teritorijas siekiant išsaugoti vidaus rinkos vientisumą ir neprisidėti prie tokių neteisėtų situacijų egzistavimo“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, be kita ko, nustatant, kad kiekvienas pilietis turi turėti teisę, teikdamas Europos piliečių iniciatyvą, dalyvauti demokratiniame Sąjungos gyvenime;

                     (4)

                     todėl piliečių iniciatyvos teikimo procedūros ir sąlygos turėtų būti aiškios, paprastos, patogios ir atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     pasiūlytos piliečių iniciatyvos dalyką reglamentuojantis teisės aktas galėtų būti priimtas tik remiantis SESV 215 straipsniu;

                     (6)

                     tačiau būtina teisės akto priėmimo remiantis SESV 215 straipsniu sąlyga yra sprendimas, priimtas pagal Europos Sąjungos sutarties V antraštinės dalies 2 skyrių, kuriuo numatoma visiškai nutraukti ar dalinai apriboti ekonominius ir finansinius santykius su atitinkama trečiąja šalimi. Komisija neturi įgaliojimų teikti pasiūlymus dėl tokio sprendimo. Nesant atitinkamo sprendimo, priimto pagal Europos Sąjungos sutarties V antraštinės dalies 2 skyrių, Komisija neturi įgaliojimų teikti pasiūlymą dėl teisės akto, kuris turi būti priimamas remiantis SESV 215 straipsniu;

                     (7)

                     dėl šių priežasčių pagal reglamento 4 straipsnio 2 dalies b punktą, aiškinamą kartu su to reglamento 2 straipsnio 1 punktu, pasiūlyta piliečių iniciatyva „Bendros prekybos politikos atitikties ES sutartims ir tarptautinei teisei užtikrinimas“ akivaizdžiai nepatenka į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis,

               PRIĖMĖ ŠĮ SPRENDIMĄ:

            1 straipsnis
            Registruoti pasiūlytą piliečių iniciatyvą „Bendros prekybos politikos atitikties ES sutartims ir tarptautinei teisei užtikrinimas“ atsisakoma.

            2 straipsnis
            Šis sprendimas skirtas pasiūlytos piliečių iniciatyvos „Bendros prekybos politikos atitikties ES sutartims ir tarptautinei teisei užtikrinimas“ organizatoriams (piliečių komiteto nariams), kuriems kaip kontaktiniai asmenys atstovauja [pasikonsultavus su organizatoriais asmens duomenys ištrinti].

            Priimta Briuselyje 2019 m. rugsėjo 4 d.

                  Komisijos vardu

               Frans TIMMERMANS

                  Pirmasis pirmininko pavaduotojas

            (1)  OL L 65, 2011 3 11, p. 1.


title: Tarybos sprendimas (ES) 2019/1694 2019 m. spalio 4 d. kuriuo skiriamas Regionų komiteto Vengrijos pasiūlytas pakaitinis narys

text:
10.10.2019

                  LT

                  Europos Sąjungos oficialusis leidinys

                  L 259/58

         TARYBOS SPRENDIMAS (ES) 2019/1694
         2019 m. spalio 4 d.
         kuriuo skiriamas Regionų komiteto Vengrijos pasiūlytas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Vengrijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

                     (2)

                     pasibaigus Béla KOCSY kadencijai tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

                        —

                        Henrietta MAKAY-BERÓ, deputy mayor of the city of Tata.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. spalio 4 d.

                  Tarybos vardu

                  Pirmininkas

               K. MIKKONEN

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


24.11.2017

               LT

               Europos Sąjungos oficialusis leidinys

               C 399/238

         P8_TA(2015)0451
   Europos draudimo ir profesinių pensijų institucijos (EIOPA) pirmininko kadencijos pratęsimas
   2015 m. gruodžio 16 d. Europos Parlamento sprendimas dėl Europos draudimo ir profesinių pensijų institucijos (EIOPA) pirmininko kadencijos pratęsimo (C8-0314/2015 – 2015/0904(NLE))
   (Pritarimo procedūra)
   (2017/C 399/50)

      Europos Parlamentas,

               —

               atsižvelgdamas į 2015 m. rugsėjo 30 d. Europos draudimo ir profesinių pensijų institucijos (EIOPA) Priežiūros tarybos pasiūlymą pratęsti EIOPA pirmininko kadenciją dar penkeriems metams (C8-0314/2015),

               —

               atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas Nr. 2009/79/EB, 48 straipsnio 4 dalį (1),

               —

               atsižvelgdamas į Darbo tvarkos taisykles,

               —

               atsižvelgdamas į Ekonomikos ir pinigų politikos komiteto pranešimą (A8-0348/2015),

               A.

               kadangi pirmą EIOPA pirmininką EIOPA Priežiūros taryba paskyrė 2011 m., surengus atviros atrankos procedūrą, penkerių metų kadencijai, laikantis Reglamento (ES) Nr. 1094/2010 48 straipsnio 2 dalies nuostatų;

               B.

               kadangi Reglamento (ES) Nr. 1094/2010 48 straipsnio 4 dalyje numatyta, kad EIOPA Priežiūros taryba, atsižvelgdama į toje nuostatoje nurodytą vertinimą, gali vieną kartą pratęsti EIOPA pirmininko kadenciją, jeigu tam pritaria Europos Parlamentas;

               C.

               kadangi 2015 m. rugsėjo 30 d. EIOPA Priežiūros taryba pateikė pasiūlymą pratęsti dabartinio EIOPA pirmininko Gabrielio Bernardino kadenciją dar penkeriems metams ir atitinkamai apie tai pranešė Europos Parlamentui;

               D.

               kadangi 2015 m. lapkričio 17 d. Ekonomikos ir pinigų politikos komitetas surengė klausymą su dabartiniu EIOPA pirmininku Gabrieliu Bernardino, per kurį pirmininkas pasakė įžanginę kalbą ir atsakė į komitetų narių pateiktus klausimus;

               1.

               pritaria pasiūlymui pratęsti EIOPA pirmininko Gabrielio Bernardino kadenciją dar penkeriems metams;

               2.

               paveda Pirmininkui perduoti šį sprendimą Tarybai, Komisijai, EIOPA ir valstybių narių vyriausybėms.

      (1)  OL L 331, 2010 12 15, p. 48.